b'\n_START_ARTICLE_\nTylypahkan henkil\xc3\xb6kunta\n_START_SECTION_\nBathsheda Babbling\n_START_PARAGRAPH_\nBathsheda Babbling on Tylypahkan muinaisten riimujen opettaja. Kun Hermione alkoi kolmantena vuonnaan opiskelemaan muinaisia riimuja h\xc3\xa4nest\xc3\xa4 tuli Babblingin lempioppilas. Babbling osallistui Tylypahkan taisteluun muiden opettajien kanssa ja sai taistelussa surmansa todenn\xc3\xa4k\xc3\xb6isesti tappokirouksesta. Sibylla Punurmio ja Padma Patil kantoivat h\xc3\xa4nen ruumiinsa suureen saliin ja peittiv\xc3\xa4t sen lakanalla.\n_START_SECTION_\nCuthbert Binns\n_START_PARAGRAPH_\nCuthbert Binns on Tylypahkan taikuuden historian opettaja ja koulun ainoa aaveopettaja. Binnsin kerrotaan er\xc3\xa4\xc3\xa4n\xc3\xa4 iltana nukahtaneen takkatulen \xc3\xa4\xc3\xa4reen ja kuolleen nukkuessaan, mutta j\xc3\xa4tetty\xc3\xa4\xc3\xa4n ruumiinsa h\xc3\xa4n jatkoi seuraavana aamuna opettamista haamuna tavalliseen tapaansa. Binns oli opettajana jo James Potterin ja Sirius Mustan ollessa Tylypahkassa. H\xc3\xa4nen opetustaan on pidetty tyls\xc3\xa4n\xc3\xa4 ja pitk\xc3\xa4veteisen\xc3\xa4. Harryn toisena lukuvuotena Binns kertoi Salaisuuksien kammiosta Hermionen kysytty\xc3\xa4 asiasta. (Elokuvassa McGarmiwa kertoi Salaisuuksien kammiosta). Harryn kolmantena vuonna Binns salli Lupinin opettaa Harrylle Suojelius-loitsun luokassaan. Nelj\xc3\xa4nten\xc3\xa4 vuonna Binns opetti maahiskapinoista. Viidenten\xc3\xa4 vuonnaan Harry sai kesken Taikuuden historian V.I.P -koetta n\xc3\xa4yn, jossa Sirius oli vankina Salaper\xc3\xa4isyyksien osastolla. T\xc3\xa4m\xc3\xa4n seurauksena Harry ei p\xc3\xa4\xc3\xa4ssyt suorittamaan koetta, vaan reputti taikuuden historian eik\xc3\xa4 opiskellut sit\xc3\xa4 seuraavana vuonna. Ei ole tiedossa osallistuiko Binns Tylypahkan taisteluun. Taistelun j\xc3\xa4lkeen Binns jatkoi opettamista seuraavina vuosina.\n_START_SECTION_\nAmore Burbage\n_START_PARAGRAPH_\nAmore Burbage (engl. Charity Burbage) on j\xc3\xa4stitiedon opettaja Tylypahkassa vuodesta 1993 eteenp\xc3\xa4in. kun Hermione Granger alkoi opiskella j\xc3\xa4stitietoa kolmantena vuonnaan, h\xc3\xa4nest\xc3\xa4 tuli Burbagen lempioppilas. My\xc3\xb6s Ernie Macmillan alkoi opiskella j\xc3\xa4stitietoa sen kiehtovuuden takia. Hermione kuitenkin lopetti j\xc3\xa4stitiedon opiskelun vaikka sai kokeesta yli 320 prosenttia oikein. My\xc3\xb6hemmin Burbage kirjoittaa j\xc3\xa4stej\xc3\xa4 puolustavan artikkelin P\xc3\xa4iv\xc3\xa4n Profeettaan. H\xc3\xa4nen mielest\xc3\xa4\xc3\xa4n muun muassa velhot ja noidat voisivat avioitua j\xc3\xa4stien kanssa ja puhdasverisyyden katoaminen olisi suotavaa. _NEWLINE_Teoksessa Harry Potter ja kuoleman varjelukset lordi Voldemort vangitsi Burbagen Malfoyden kartanoon ja kuolonsy\xc3\xb6jien l\xc3\xa4sn\xc3\xa4 ollessa tappaa Burbagen Avada kedavra-kirouksella ja antaa h\xc3\xa4net k\xc3\xa4\xc3\xa4rmeens\xc3\xa4 Naginin sy\xc3\xb6t\xc3\xa4v\xc3\xa4ksi. My\xc3\xb6hemmin P\xc3\xa4iv\xc3\xa4n Profeetta kirjoittaa Burbagen eronneen teht\xc3\xa4v\xc3\xa4st\xc3\xa4\xc3\xa4n. Burbage yritti ennen kuolemaansa anella Kalkarosta auttamaan h\xc3\xa4nt\xc3\xa4 sanoen ett\xc3\xa4 he ovat yst\xc3\xa4vi\xc3\xa4, mutta Kalkaros ei voinut tehd\xc3\xa4 elett\xc3\xa4k\xc3\xa4\xc3\xa4n h\xc3\xa4nen auttamisekseen ettei h\xc3\xa4n paljastuisi Dumbledoren kaksoisagentiksi.\n_START_SECTION_\nRubeus Hagrid\n_START_PARAGRAPH_\nRubeus Hagrid on Tylypahkan riistanvartija sek\xc3\xa4 tilusten ja avainten vahti. H\xc3\xa4n on my\xc3\xb6s Harryn, Ronin ja Hermionen eritt\xc3\xa4in hyv\xc3\xa4 yst\xc3\xa4v\xc3\xa4. Kirjasarjan kolmannessa kirjassa h\xc3\xa4nest\xc3\xa4 tulee taikael\xc3\xa4inten hoidon opettaja. Hagrid asuu Tylypahkan mailla sijaitsevassa m\xc3\xb6kiss\xc3\xa4 kielletyn mets\xc3\xa4n laidalla. Hagridilla on koira nimelt\xc3\xa4 Tora, jonka roduksi kirjoissa sanotaan tanskandoggi. Hagrid erotettiin Tylypahkasta kolmantena oppivuotenaan, koska h\xc3\xa4nt\xc3\xa4 syytettiin salaisuuksien kammion hirvi\xc3\xb6n vapauttamisesta, jonka oli tosiasiassa tehnyt nuori lordi Voldemort (tunnettiin silloin nimell\xc3\xa4 Tom Valedro). H\xc3\xa4n rakastaa lohik\xc3\xa4\xc3\xa4rmeit\xc3\xa4, ja omistaakin hetken yhden. Hagrid on naamioinut taikasauvansa vaaleanpunaiseksi sateenvarjoksi, jolla h\xc3\xa4n esimerkiksi sytytt\xc3\xa4\xc3\xa4 tulen elokuvassa Harry Potter ja Viisasten Kivi. Hagrid on puolij\xc3\xa4ttil\xc3\xa4inen ja h\xc3\xa4nell\xc3\xa4 on j\xc3\xa4ttil\xc3\xa4isveli Ruaah, jonka h\xc3\xa4n tuo Kiellettyyn mets\xc3\xa4\xc3\xa4n kirjassa Harry Potter ja Feeniksin Kilta.\n_START_SECTION_\nMatami Huiski\n_START_PARAGRAPH_\nMatami Rolanda Huiski (engl. Madam Hooch) on lent\xc3\xa4misen opettaja ja Tylypahkan huispausotteluiden ylituomari. Elokuvassa h\xc3\xa4nt\xc3\xa4 n\xc3\xa4yttelee Zo\xc3\xab Wanamaker, ja h\xc3\xa4n esiintyy vain ensimm\xc3\xa4isess\xc3\xa4 elokuvassa. Kirjoissa Huiski vei Nevillen sairaalasiipeen t\xc3\xa4m\xc3\xa4n pudottua luudan sel\xc3\xa4st\xc3\xa4 ja loukattuaan k\xc3\xa4tens\xc3\xa4. Kolmannessa kirjassa Huiski tutki yhdess\xc3\xa4 Lipetitin kanssa Harryn Tulisalama-luudan, jonka h\xc3\xa4n oli saanut Sirius Mustalta ja viidenness\xc3\xa4 kirjassa Huiski esti Harrya ja Georgea pahoinpitelem\xc3\xa4st\xc3\xa4 Dracoa henkihieveriin h\xc3\xa4nen loukattua Harrya ja Georgea. Huiski osallistui Tylypahkan taisteluun ja selvisi taistelusta hengiss\xc3\xa4 jatkaen opettamista ainakin vuoteen 2020 saakka, jolloin h\xc3\xa4n opetti lent\xc3\xa4mist\xc3\xa4 Rosielle, Albukselle ja Scorpiukselle. Huiski ei ollut tyytyv\xc3\xa4inen Albukseen koska t\xc3\xa4ll\xc3\xa4 oli vaikeuksia saada luutansa nousemaan.\n_START_SECTION_\nSeverus Kalkaros\n_START_PARAGRAPH_\nSeverus Kalkaros (engl. Severus Snape) on Tylypahkan taikajuomien opettaja. Kalkaros ei sied\xc3\xa4 Harrya silmiss\xc3\xa4\xc3\xa4n, koska luulee t\xc3\xa4m\xc3\xa4n olevan identtinen is\xc3\xa4ns\xc3\xa4.Kuudennessa kirjassa (Puoliverinen prinssi) Kalkaros saa himoitsemansa pimeyden voimilta suojautumisen opettajan viran. Seitsem\xc3\xa4nness\xc3\xa4 kirjassa h\xc3\xa4nest\xc3\xa4 tulee Tylypahkan rehtori. Viimeisess\xc3\xa4 kirjassa Lordi Voldemort k\xc3\xa4skee Naginin tappaa Kalkaroksen. Kalkaros on toiminut ennen opettajan virkaa Voldemortin Kuolonsy\xc3\xb6j\xc3\xa4n\xc3\xa4. Viimeisess\xc3\xa4 elokuvassa selvi\xc3\xa4\xc3\xa4, ett\xc3\xa4 Kalkaros toimi Dumbledoren vakoojana ja ett\xc3\xa4 he olivat yhdess\xc3\xa4 suunnitelleet Dumbledoren murhan.\n_START_SECTION_\nBartemius Kyyry Jr.\n_START_PARAGRAPH_\nBartemius Kyyry Jr. (engl. Bartemius "Barty" Crouch Junior) (s. 1963) on er\xc3\xa4s Voldemortin paluuseen voimakkaasti vaikuttanut kuolonsy\xc3\xb6j\xc3\xa4. _NEWLINE_Teoksessa Harry Potter ja liekehtiv\xc3\xa4 pikari Kyyry tulee Tylypahkaan opettamaan pimeyden voimilta suojautumista kuuluisan aurorin, Alastor Vauhkomielen muodossa. H\xc3\xa4n n\xc3\xa4ytt\xc3\xa4\xc3\xa4 oppilaille muun muassa Avada kedavra -kirouksen, joka on yksi kolmesta anteeksiantamattomasta kirouksesta._NEWLINE_Barty Kyyry joutui aiemmin Azkabaniin vangiksi, koska h\xc3\xa4n on kuolonsy\xc3\xb6j\xc3\xa4. H\xc3\xa4nen \xc3\xa4itins\xc3\xa4 kuitenkin meni itse vankilaan poikansa sijasta juotuaan ensin monijuomalient\xc3\xa4 muuttuakseen poikansa n\xc3\xa4k\xc3\xb6iseksi. Bartyn \xc3\xa4idin ollessa vankilassa Bartemius Kyyry vanhempi piti Bartya piilossa talossaan komennuskirouksen alaisena. Kyyry nuorempi on Voldemortin uskollisimpia palvelijoita. Nelj\xc3\xa4nness\xc3\xa4 kirjassa h\xc3\xa4n auttaa Harrya kolmivelhoturnajaisissa, ja auttaa h\xc3\xa4net pokaalin luo, joka on porttiavain Voldemortin is\xc3\xa4n haudalle._NEWLINE_Harryn paettua Voldemortin luota Kyyry yritt\xc3\xa4\xc3\xa4 tappaa h\xc3\xa4net, mutta ep\xc3\xa4onnistuu Dumbledoren v\xc3\xa4liintulon vuoksi. Palattuaan oikeaan olomuotoonsa Kyyry paljastaa totuusseerumin vaikutuksesta Voldemortin juonen rehtorille, Minerva McGarmiwalle ja Severus Kalkarokselle. Vaikka Kyyry\xc3\xa4 vahditaan hyvin, jotta h\xc3\xa4n voisi toistaa tunnustuksensa taikaministeri Cornelius Toffeelle, ministerin henkivartijana toiminut ankeuttaja antaa h\xc3\xa4nelle "ankeuttajan suudelman", ennen kuin h\xc3\xa4net ehdit\xc3\xa4\xc3\xa4n tuoda oikeudenk\xc3\xa4yntiin. T\xc3\xa4m\xc3\xa4 est\xc3\xa4\xc3\xa4 h\xc3\xa4nt\xc3\xa4 varmentamasta Voldemortin paluuta taikaministerille._NEWLINE_Harry Potter ja liekehtiv\xc3\xa4 pikari -elokuvassa Barty Kyyry\xc3\xa4 n\xc3\xa4ytteli skotlantilainen n\xc3\xa4yttelij\xc3\xa4 David Tennant.\n_START_SECTION_\nRemus Lupin\n_START_PARAGRAPH_\nRemus Lupin (s. 10. maaliskuuta 1960 - k. 2. toukokuuta 1998 [38-vuotias]) opettaa Tylypahkan koulussa pimeyden voimilta suojautumista Harryn kolmantena vuonna. Remus on ollut ihmissusi lapsesta l\xc3\xa4htien ihmissusi Fenrir Harmaasel\xc3\xa4n purtua h\xc3\xa4nt\xc3\xa4. Lupin oli Voldemortia vastustavassa Feeniksin killassa. Lupin oli naimisissa Nymfadora Tonksin kanssa ja heill\xc3\xa4 oli my\xc3\xb6s lapsi, Teddy Remus Lupin. Remus kuoli vaimoineen Tylypahkan taistelussa.\n_START_SECTION_\nWilhelmina Matoisa-Lankku\n_START_PARAGRAPH_\nWilhelmina Matoisa-Lankku (engl. Wilhelmina Grubbly-Plank) toimii Tylypahkan taikaolentojen hoidon opettajan, Rubeus Hagridin, sijaisena kirjoissa Harry Potter ja liekehtiv\xc3\xa4 pikari ja Harry Potter ja Feeniksin kilta. Useiden oppilaiden mielest\xc3\xa4 h\xc3\xa4n on parempi opettaja kuin Hagrid ja jopa Harry, Ron ja Hermione joutuvat my\xc3\xb6nt\xc3\xa4m\xc3\xa4\xc3\xa4n t\xc3\xa4m\xc3\xa4n vastentahtoisesti. Matoisa-Lankku ei suostunut kertomaan Harrylle Hagridin sijaintia viidenten\xc3\xa4 vuonna. Kun Harryn lemmikkip\xc3\xb6ll\xc3\xb6 Hedwig loukkaantui Harry pyysi Lankkua parantamaan Hedwigin mihin h\xc3\xa4n suostui.\n_START_SECTION_\nSilvanus Patapalo\n_START_PARAGRAPH_\nSilvanus Patapalo (Silvanus Kettleburn) oli Tylypahkan taikael\xc3\xa4inten hoidon opettaja. Patapalo oli intomielinen ja ajoittain vastuuton mies, jonka rakkaus h\xc3\xa4nen tutkimiaan ja hoitamiaan vaarallisia olentoja kohtaan johti vakaviin vammoihin h\xc3\xa4nelle itselleen ja, silloin t\xc3\xa4ll\xc3\xb6in, toisille. T\xc3\xa4m\xc3\xa4 laittoi h\xc3\xa4net kokonaisuudessaan 62 kertaa koeajalle sen aikana kun h\xc3\xa4n ty\xc3\xb6skenteli Tylypahkassa (enn\xc3\xa4tys joka pit\xc3\xa4\xc3\xa4 yh\xc3\xa4). Kuten Hagrid h\xc3\xa4nen j\xc3\xa4lkeens\xc3\xa4, h\xc3\xa4n oli altis aliarvioimaan riskit, joita sellaisten olentojen kuten okkamien, kirskuristajien ja tulirapujen hoitaminen sis\xc3\xa4lsi, ja kerran h\xc3\xa4n tunnetusti aiheutti sen, ett\xc3\xa4 suuri sali syttyi tuleen, koska h\xc3\xa4n oli lumonnut tuhkaluikuran esitt\xc3\xa4m\xc3\xa4\xc3\xa4n Matoa n\xc3\xa4ytelm\xc3\xa4ss\xc3\xa4 \xe2\x80\x9cOiva onnen alkul\xc3\xa4hde\xe2\x80\x9d._NEWLINE_Patapalo oli rakastettava, joskin eriskummainen, mies, ja h\xc3\xa4nen pitk\xc3\xa4 ty\xc3\xb6uransa koulussa oli todiste siit\xc3\xa4, miten suuresti mieltyneit\xc3\xa4 h\xc3\xa4neen muu henkil\xc3\xb6kunta ja oppilaat olivat. Patapalo p\xc3\xa4\xc3\xa4tti uransa, kun h\xc3\xa4nell\xc3\xa4 oli j\xc3\xa4ljell\xc3\xa4 en\xc3\xa4\xc3\xa4 vain yksi k\xc3\xa4sivarsi ja puolikas jalka. Albus Dumbledore antoi h\xc3\xa4nelle el\xc3\xa4kkeellej\xc3\xa4\xc3\xa4mislahjaksi t\xc3\xa4ydellisen setin lumottuja puisia raajoja, jotka t\xc3\xa4ytyi korvata s\xc3\xa4\xc3\xa4nn\xc3\xb6llisesti lahjan vastaanottamisesta l\xc3\xa4htien, sill\xc3\xa4 Patapalolla oli tapana vierailla vapaa-ajallaan lohik\xc3\xa4\xc3\xa4rmeiden rauhoitusalueilla, mink\xc3\xa4 johdosta h\xc3\xa4nen proteesinsa syttyiv\xc3\xa4t usein tuleen. Rubeus Hagridista tuli uusi taikael\xc3\xa4inten hoidon opettaja Patapalon j\xc3\xa4lkeen. Patapalo kuoli vuonna 2014.\n_START_SECTION_\nMatami Pomfrey\n_START_PARAGRAPH_\nMatami Poppy Pomfrey (engl. Madam Poppy Pomfrey) on Tylypahkan sairaalasiiven ylihoitaja. H\xc3\xa4n on asiantunteva ja pystyy parantamaan vakavatkin vammat. Pomfrey ei pid\xc3\xa4 huispauksesta, koska h\xc3\xa4nen mielest\xc3\xa4\xc3\xa4n huispatessa syntyy liikaa turhia vammoja - esimerkiksi Harry Potterkin on useasti kiid\xc3\xa4tetty voitokkaan ottelun j\xc3\xa4lkeen sairaalasiipeen toipumaan. Pomfrey onnistui kiinnitt\xc3\xa4m\xc3\xa4\xc3\xa4n Eloise Midgenin irronneen nen\xc3\xa4n takaisin, kun h\xc3\xa4n yritti kirota aknensa pois. Norbertin purtua Ronia k\xc3\xa4teen Pomfrey paransi Ronin haavat. Kun Lochart vahingossa poisti Harryn k\xc3\xa4den luut, Pomfrey kasvatti luut takaisin Luurankoko-juoman avulla. Kun ryhmy mursi Harryn kallon huispausottelussa Pomfrey korjasi Harryn luut. Pomfrey harkitsi eroavansa ty\xc3\xb6st\xc3\xa4\xc3\xa4n vuonna 2014 mutta h\xc3\xa4n jatkoi ty\xc3\xb6ss\xc3\xa4\xc3\xa4n ainakin vuoteen 2020 saakka ja onnistui parantamaan Albuksen k\xc3\xa4sivarren, joka oli vaurioitunut aikasiirtym\xc3\xa4n aikana.\n_START_SECTION_\nIrma Prilli\n_START_PARAGRAPH_\nIrma Prilli on Tylypahkan kirjastonhoitaja. H\xc3\xa4n oppilaiden mukaan muistuttaa ulkon\xc3\xa4\xc3\xb6lt\xc3\xa4\xc3\xa4n aliravittua petolintua. Prilli on luonteeltaan tiukka ja \xc3\xa4\xc3\xa4rimm\xc3\xa4isen tarkka kirjojen kohtelusta ja ei salli tippaakaan meteli\xc3\xa4 oppilailta kirjastossa. Prillill\xc3\xa4 v\xc3\xa4itet\xc3\xa4\xc3\xa4n olevan jotakin sutinaa Argus Voron kanssa. Harryn etsiess\xc3\xa4 Nicolas Flamellia koskevaa teosta Prilli h\xc3\xa4\xc3\xa4ti Harryn kirjastosta h\xc3\xa4nen yritt\xc3\xa4ess\xc3\xa4 menn\xc3\xa4 kiellettyjen kirjojen osastolle. Kun Hermione meni Lochartin lupalapun kanssa lainaamaan kirjan Liemist\xc3\xa4 Tenhoavimmat Prilli oli aluksi ep\xc3\xa4luuloinen mutta suostui lopulta antamaan kirjan Hermionelle. Prilli kerran raivostui n\xc3\xa4hty\xc3\xa4\xc3\xa4n suklaata Ginnyll\xc3\xa4 ja Harrylla kirjastossa ja lumosi kirjat h\xc3\xa4\xc3\xa4t\xc3\xa4m\xc3\xa4\xc3\xa4n heid\xc3\xa4t pois kirjastosta. Prilli my\xc3\xb6hemmin raivostui n\xc3\xa4hty\xc3\xa4\xc3\xa4n Harryn resuisen taikajuomakirjan kirjastossa, mik\xc3\xa4 oli Kalkaroksen vanha kirja. Prilli my\xc3\xb6hemmin osallistui Dumbledoren hautajaisiin ja Tylypahkan taistelussa h\xc3\xa4n suojeli oppilaita kuolonsy\xc3\xb6jilt\xc3\xa4.\n_START_SECTION_\nApollyon Pringle\n_START_PARAGRAPH_\nApollyon Pringle oli Tylypahkan vahtimestari ennen Argus Voroa. Molly Weasleyn mukaan Pringle sai kerran Arthurin kiinni t\xc3\xa4m\xc3\xa4n oltua iltak\xc3\xa4velyll\xc3\xa4 Mollyn kanssa ja j\xc3\xa4tt\xc3\xa4neen Arthuriin j\xc3\xa4ljet, jotka n\xc3\xa4kyv\xc3\xa4t viel\xc3\xa4kin.\n_START_SECTION_\nAurora Sinistra\n_START_PARAGRAPH_\nAurora Sinistra on Tylypahkan t\xc3\xa4htitiedon opettaja. H\xc3\xa4n opettaa joka keskiviikko t\xc3\xa4htitornissa keskiy\xc3\xb6n aikaan, jolloin oppilaat tutkivat taivasta kaukoputkella ja opettelevat t\xc3\xa4htien nimet. Sinistra jutteli usein muiden opettajien kanssa kuten Verson ja Matoisa-Lankun. Sinistra oli l\xc3\xa4sn\xc3\xa4, kun Harry Potter l\xc3\xb6ysi kangistetun Justinin ja Sinistra ja Lipetit kantoivat Justinin sairaalasiipeen. Joulutanssiaisissa Sinistra tanssi Vauhkomielen kanssa yritt\xc3\xa4en v\xc3\xa4ltell\xc3\xa4 t\xc3\xa4m\xc3\xa4n puujalkaa. Sinistra oli todenn\xc3\xa4k\xc3\xb6isesti mukana Tylypahkan taistelussa taistellen muiden opettajien kanssa kuolonsy\xc3\xb6ji\xc3\xa4 vastaan. Sinistra todenn\xc3\xa4k\xc3\xb6isesti selvisi taistelusta ja jatkoi opettamista seuraavina vuosina.\n_START_SECTION_\nProfessori Tofty\n_START_PARAGRAPH_\nProfessori Tofty oli Tylypahkan V.I.P.-kokeiden valvoja ja taikaministeri\xc3\xb6n ty\xc3\xb6ntekij\xc3\xa4 ja Tiberius Ogdenin hyv\xc3\xa4 yst\xc3\xa4v\xc3\xa4. Tofty valvoi viitosluokkalaisten kokeita ja Tofty pyysi Harrya loitsimaan Suojeliuksen Pimeyden voimilta suojautumisen kokeen aikana saadakseen lis\xc3\xa4pisteen. My\xc3\xb6hemmin T\xc3\xa4htitieteen kokeen aikana Tofty yritti est\xc3\xa4\xc3\xa4 oppilaita seuraamasta Pimennon yrityst\xc3\xa4 hy\xc3\xb6k\xc3\xa4t\xc3\xa4 Hagridin kimppuun, mutta n\xc3\xa4hty\xc3\xa4\xc3\xa4n McGarmiwan loukkaantumisen h\xc3\xa4n raivostui. My\xc3\xb6hemmin Tofty kantoi Harry Potterin pois luokasta t\xc3\xa4m\xc3\xa4n saatua n\xc3\xa4yn Siriuksesta kesken Taikuuden historian kokeen ja neuvoi t\xc3\xa4t\xc3\xa4 menem\xc3\xa4\xc3\xa4n sairaalasiipeen.\n_START_SECTION_\nSeptima Vektor\n_START_PARAGRAPH_\nSeptima Vektor on Tylypahkan numerologian opettaja. Vektor on eritt\xc3\xa4in tiukka ja monen oppilaan mielest\xc3\xa4 h\xc3\xa4n on turhankin ankara. Hermionen alettua opiskelemaan numerologiaa h\xc3\xa4nest\xc3\xa4 tuli Vektorin lempioppilas. Vektor todenn\xc3\xa4k\xc3\xb6isesti osallistui Tylypahkan taisteluun yhdess\xc3\xa4 muiden opettajien kanssa. Vektor todenn\xc3\xa4k\xc3\xb6isesti selvisi taistelusta hengiss\xc3\xa4 ja jatkoi opettamista seuraavina vuosina.\n_START_SECTION_\nArmando Dippet\n_START_PARAGRAPH_\nArmando Dippet oli Tylypahkan rehtorina ennen Dumbledorea. Dippet erotti nuoren Rubeus Hagridin koulusta Tomin (Voldemort) lavastettua h\xc3\xa4net syylliseksi Murjottavan Myrtin kuolemaan, mutta Dumbledoren toivomuksesta suostui kouluttamaan Hagridin Tylypahkan riistanvalvojaksi. Dippet hylk\xc3\xa4si nuoren Lordi Voldemortin (silloisen Tom Lomen Valedron) pyynn\xc3\xb6n p\xc3\xa4\xc3\xa4st\xc3\xa4 opettamaan Pimeyden Voimilta Suojautumista. Dippet kuoli vuonna 1992 hieman ennen h\xc3\xa4nen 355 syntym\xc3\xa4p\xc3\xa4iv\xc3\xa4\xc3\xa4ns\xc3\xa4. Dippetin muotokuva ilmestyi my\xc3\xb6hemmin rehtorin kansliaan Phineas Nigelluksen muotokuvan viereen. Dippetin muotokuva yritti kerran v\xc3\xa4kisin suostutella Nigelluksen muotokuvan tottelemaan Dumbledoren k\xc3\xa4sky\xc3\xa4 vierailla toisessa muotokuvassaan.\n_START_SECTION_\nPhineas Nigellus\n_START_PARAGRAPH_\nPhineas Nigellus oli Tylypahkan rehtori ennen Dippetti\xc3\xa4. Nigellus kuului Luihuisen tupaan. Nigellus kuoli vuonna 1925 vain 78-vuotiaana. H\xc3\xa4nest\xc3\xa4 tehtiin kaksi muotokuvaa, joista toinen on Tylypahkan rehtorin kansliassa ja toinen Kalmanhanaukio 12:ssa. Kirjasarjan viidenness\xc3\xa4 osassa Nigelluksen muotokuva mainitaan muutaman kerran kun h\xc3\xa4n vie Harrylle Dumbledoren viestin ja Siriukselle viestin Arthurin loukkaantumisesta. Seitsem\xc3\xa4nness\xc3\xa4 kirjassa Harry, Hermione ja Ron kuljettavat Sirius Mustan, Harryn kummised\xc3\xa4n, talossa Kalmanhanaukio 12:ssa ollutta Nigelluksen muotokuvaa mukanaan. Nigelluksen muotokuva kertoo Kalkarokselle heid\xc3\xa4n sijainnin, jotta Kalkaros voi toimittaa Rohkelikon miekan Harrylle Dumbledoren ohjeiden mukaan. _NEWLINE_Phineas ei heti suostu uskomaan - tai oikeastaan h\xc3\xa4nen uppiniskainen muotokuvansa -  Feeniksin killassa ett\xc3\xa4 h\xc3\xa4nen pojanpojanpojanpoikansa, viimeinen Musta on kuollut. _NEWLINE_Keskustelu eteni seuraavasti: "Pit\xc3\xa4\xc3\xa4k\xc3\xb6 minun uskoa, ett\xc3\xa4 minun pojanpojanpojanpoikani, viimeinen Musta on kuollut? _NEWLINE_On sinun, Phineas. _NEWLINE_En usko!".\n_START_SECTION_\nHarmaa Leidi\n_START_PARAGRAPH_\nHarmaa Leidi (engl. The Grey Lady) on Korpinkynnen tupakummitus ja yhden Tylypahkan perustajista, Rowena Korpinkynnen tyt\xc3\xa4r, Helena Korpinkynsi. Teoksessa Harry Potter ja kuoleman varjelukset kerrotaan Helenan vieneen \xc3\xa4itins\xc3\xa4 diadeemin, koska tahtoi tulla yht\xc3\xa4 viisaaksi kuin \xc3\xa4itins\xc3\xa4. Rowena l\xc3\xa4hetti tytt\xc3\xa4reens\xc3\xa4 rakastuneen Verisen Paronin etsim\xc3\xa4\xc3\xa4n Helenaa. Paroni l\xc3\xb6ysikin h\xc3\xa4net, mutta kiivastuttuaan tappoi Helenan, ja huomattuaan teon surmasi itsens\xc3\xa4. Harmaa Leidi my\xc3\xb6hemmin kertoi Harrylle diadeemin olevan Tarvehuoneessa.\n_START_SECTION_\nLihava Munkki\n_START_PARAGRAPH_\nLihava munkki (engl. Fat Friar) on Puuskupuhin tupakummitus. H\xc3\xa4n on yst\xc3\xa4v\xc3\xa4llinen ja rauhallinen, ja uskoo my\xc3\xb6s, ett\xc3\xa4 r\xc3\xa4yh\xc3\xa4henki Riesulle olisi syyt\xc3\xa4 antaa uusi mahdollisuus k\xc3\xa4ytt\xc3\xa4yty\xc3\xa4 kunnolla, vaikka muut kummitukset ovat sit\xc3\xa4 mielt\xc3\xa4 ett\xc3\xa4 Riesu on saanut jo tarpeeksi monta mahdollisuutta. Lihava munkki oli l\xc3\xa4sn\xc3\xa4 Nickin kuolemanp\xc3\xa4iv\xc3\xa4juhlissa jutellen ritaria muistuttavan haamun kanssa, jonka p\xc3\xa4\xc3\xa4st\xc3\xa4 t\xc3\xb6rr\xc3\xb6tti nuoli. My\xc3\xb6hemmin Lihava munkki oli kertonut Ernie Macmillanille ett\xc3\xa4 kivihirvi\xc3\xb6 oli est\xc3\xa4nyt Pimentoa p\xc3\xa4\xc3\xa4sem\xc3\xa4st\xc3\xa4 Dumbledoren toimistoon.\n_START_SECTION_\nMelkein p\xc3\xa4\xc3\xa4t\xc3\xb6n Nick\n_START_PARAGRAPH_\nMelkein p\xc3\xa4\xc3\xa4t\xc3\xb6n Nick (engl. Nearly Headless Nick, tai Sir Nicholas de Mimsy-Porpington) (k. 31. lokakuuta 1492) on Harry Potter -kirjasarjan rohkelikkotornin tupakummitus. H\xc3\xa4nen nimens\xc3\xa4 johtuu siit\xc3\xa4, ett\xc3\xa4 h\xc3\xa4n on saanut kaulaansa 47 iskua tyls\xc3\xa4st\xc3\xa4 kirveest\xc3\xa4, mutta homma oli j\xc3\xa4\xc3\xa4nyt kesken, joten h\xc3\xa4nen p\xc3\xa4\xc3\xa4t\xc3\xa4\xc3\xa4n pitelee paikalla vain puoli tuumaa lihaa. T\xc3\xa4st\xc3\xa4 syyst\xc3\xa4 Nick ei ole koskaan p\xc3\xa4\xc3\xa4ssyt mukaan P\xc3\xa4\xc3\xa4tt\xc3\xb6m\xc3\xa4\xc3\xa4n jahtiin, mik\xc3\xa4 on tarkoitettu vain p\xc3\xa4\xc3\xa4tt\xc3\xb6mille kummituksille. _NEWLINE_Melkein p\xc3\xa4\xc3\xa4tt\xc3\xb6m\xc3\xa4n Nickin koko nimi on Sir Nicholas de Mimsy-Porpington. Nick vietti 31. lokakuuta 1992 kuolemansa 500-vuotisp\xc3\xa4iv\xc3\xa4\xc3\xa4, joihin h\xc3\xa4n kutsui Harryn, Ronin ja Hermionen. Nick on Harry Potterin kanssa melko tuttavallisissa v\xc3\xa4leiss\xc3\xa4. Harryn toisen\xc3\xa4 kouluvuonna Nick n\xc3\xa4ki Basiliskin tappavan katseen mutta ei voinut kuolla uudestaan, vaan kangistui ja muuttui mustaksi ja savuavaksi. Nick my\xc3\xb6hemmin muuttui entiselleen alruunajuoman avulla. Nick my\xc3\xb6hemmin kertoi Harrylle vain velhojen voivan palata maan p\xc3\xa4\xc3\xa4lle haamuina ja pel\xc3\xa4nneens\xc3\xa4 kuolemaa ja sen takia j\xc3\xa4\xc3\xa4neens\xc3\xa4 maan p\xc3\xa4\xc3\xa4lle haamuna ja ett\xc3\xa4 Sirius oli kuoltuaan valinnut pitemm\xc3\xa4n tien. Ennen Tylypahkan taistelua Nick kertoi Harrylle miss\xc3\xa4 Korpinkynnen tupakummitus Harmaa Leidi oli. _NEWLINE_Melkein p\xc3\xa4\xc3\xa4t\xc3\xb6nt\xc3\xa4  Nicki\xc3\xa4 Harry Potter -elokuvissa n\xc3\xa4yttelee koomikko John Cleese.\n_START_SECTION_\nVerinen Paroni\n_START_PARAGRAPH_\nVerinen Paroni (engl. Bloody Baron) on Luihuisten kotikummitus, joka on ylt\xc3\xa4 p\xc3\xa4\xc3\xa4lt\xc3\xa4 veress\xc3\xa4. Verinen Paroni on ainut Dumbledoren ohella joka osaa pit\xc3\xa4\xc3\xa4 Riesun kurissa. Ensimm\xc3\xa4isess\xc3\xa4 kirjassa Harry huijasi Riesua matkimalla Verist\xc3\xa4 Paronia, jotta Riesu j\xc3\xa4tt\xc3\xa4isi h\xc3\xa4net rauhaan. Seamus kysyi kerran Nickilt\xc3\xa4 kuinka Verinen Paroni sai veret p\xc3\xa4\xc3\xa4lleen, mihin Nick vastasi ettei ole koskaan kysynyt. Verinen Paroni my\xc3\xb6hemmin osallistui Nickin kuolemanp\xc3\xa4iv\xc3\xa4juhliin. Nelj\xc3\xa4nness\xc3\xa4 kirjassa Verinen Paroni ei suostunut antamaan Riesulle mahdollisuutta osallistua lukukauden alkupitoihin._NEWLINE_Teoksessa Harry Potter ja kuoleman varjelukset selvi\xc3\xa4\xc3\xa4, ett\xc3\xa4 paroni oli tappanut Helena Korpinkynnen eli Harmaan leidin, Korpinkynnen kotikummituksen ja huomattuaan tekonsa tappanut itsens\xc3\xa4. T\xc3\xa4m\xc3\xa4n vuoksi Verinen Paroni raahaa mukanaan kalisevia kahleita ja valittaa yksin\xc3\xa4\xc3\xa4n t\xc3\xa4htitieteen tornissa.\n_START_SECTION_\nRitari Cadogan\n_START_PARAGRAPH_\nRitari Cadogan on yksi Tylypahkan sein\xc3\xa4ll\xc3\xa4 riippuvista maalauksista. H\xc3\xa4n huutelee oppilaille mit\xc3\xa4 sattuu, esim. "Sin\xc3\xa4 alhainen petturi!". _NEWLINE_Ritari Cadogan tulee tutummaksi kirjassa Harry Potter ja Azkabanin vanki, kun Sirius Musta repii Lihavan Leidin muotokuvan ja saa Leidin pakenemaan muotokuvastaan. Leidi ei en\xc3\xa4\xc3\xa4 uskalla tulla takaisin Rohkelikon oleskeluhuoneen vartijaksi. Ritari Cadogan tulee joksikin aikaa Lihavan Leidin sijaiseksi. Ritari Cadoganilla oli tapana vaihdella tunnussanoja p\xc3\xa4ivitt\xc3\xa4in, mik\xc3\xa4 tuotti p\xc3\xa4\xc3\xa4nvaivaa varsinkin Neville Longbottomille. Cadogan menetti paikkansa kun paljastui, ett\xc3\xa4 h\xc3\xa4n oli p\xc3\xa4\xc3\xa4st\xc3\xa4nyt Sirius Mustan sis\xc3\xa4\xc3\xa4n Nevillen yl\xc3\xb6skirjoittamilla tunnussanoilla. Ennen Tylypahkan taistelua Cadogan rohkaisi Harry Potteria ja muita puolustajia taistelemaan kuolonsy\xc3\xb6ji\xc3\xa4 vastaan.\n_START_SECTION_\nKentauri Firenze\n_START_PARAGRAPH_\nFirenze on kentauri. H\xc3\xa4n on hevosen ruumiiltaan palomino. Ensimm\xc3\xa4isess\xc3\xa4 kirjassa Harry kohtasi Firenzen Kielletyss\xc3\xa4 mets\xc3\xa4ss\xc3\xa4 t\xc3\xa4m\xc3\xa4n ajettua yksisarvisen verta juoneen Oraven tiehens\xc3\xa4. Firenze kuljetti Harry Potteria sel\xc3\xa4ss\xc3\xa4\xc3\xa4n vieden Harryn pois Kielletyst\xc3\xa4 mets\xc3\xa4st\xc3\xa4, mit\xc3\xa4 muut kentaurit paheksuivat. Firenze tulee opettamaan ennustusta Tylypahkaan teoksessa Harry Potter ja Feeniksin kilta Albus Dumbledoren pyynn\xc3\xb6st\xc3\xa4 Sibylla Punurmion tilalle, jonka Dolores Pimento erotti. Dolores Pimento ei pid\xc3\xa4 ajatuksesta, ett\xc3\xa4 puolilajinen Firenze tulee opettamaan Tylypahkaan, mutta oppilaat kunnioittavat kentauria, ja erityisesti osa tyt\xc3\xb6ist\xc3\xa4 pit\xc3\xa4\xc3\xa4 komeasta ja mystisest\xc3\xa4 kentaurista._NEWLINE_Firenze joutui vaikeuksiin muiden Kielletyn mets\xc3\xa4n kentaurien kanssa suostuttuaan auttamaan Dumbledorea mink\xc3\xa4 seurauksena Firenze karkoitettiin laumastaan ja Firenze jatkoi siksi opettamista viel\xc3\xa4 Punurmion palattua t\xc3\xb6ihin. Punurmio itse ei ollut kovinkaan ilahtunut t\xc3\xa4st\xc3\xa4, ja antoikin Firenzelle halveksivan lempinimen Polle._NEWLINE_Kirjasarjan viimeisess\xc3\xa4 osassa Firenze osallistuu Tylypahkan taisteluun ja haavoittuu. Taistelun j\xc3\xa4lkeen Firenze sai palata takaisin laumaansa muiden kentaurien luo.\n_START_SECTION_\nLihava Leidi\n_START_PARAGRAPH_\nLihava Leidi (engl. Fat Lady) on rohkelikkotuvan oleskeluhuoneen ovena toimivan maalauksen tunnussanaa kyselev\xc3\xa4 nainen. H\xc3\xa4nell\xc3\xa4 on vaaleanpunainen hame, valkoiset kaulakorut ja lyhyt tumma tukka, mutta Harry Potter ja Azkabanin vanki -elokuvassa h\xc3\xa4n on tyystin erilainen kuin aiemmissa elokuvissa. Kyseisess\xc3\xa4 elokuvassa Sirius Musta hajottaa Rohkelikkojen oleskeluhuoneen oven ja Lihava Leidi pakenee toiseen maalaukseen. Argus Voro my\xc3\xb6hemmin korjasi h\xc3\xa4nen tuhoutuneen maalauksensa. Leidi korvattiin v\xc3\xa4liaikaisesti Ritari Cadoganilla, mutta h\xc3\xa4n my\xc3\xb6hemmin palasi takaisin paikalleen. Mollyn opiskellessa Tylypahkassa Lihava Leidi oli l\xc3\xa4ksytt\xc3\xa4nyt h\xc3\xa4net pahanp\xc3\xa4iv\xc3\xa4isesti h\xc3\xa4nen palattua yhden aikaan y\xc3\xb6ll\xc3\xa4 Rohkelikkotorniin iltak\xc3\xa4velylt\xc3\xa4 Arthurin kanssa. Lihavan leidin yst\xc3\xa4v\xc3\xa4 on Violet, joka joskus vierailee h\xc3\xa4nen maalauksessaan. Kuudennessa kirjassa Lihava Leidi oli p\xc3\xa4\xc3\xa4st\xc3\xa4nyt Harryn ohitseen ilman tunnussanaa Dumbledoren kuoleman j\xc3\xa4lkeen.\n_START_SECTION_\nMurjottava Myrtti\n_START_PARAGRAPH_\nMurjottava Myrtti (engl. Moaning Myrtle) on kummitus, joka asuu er\xc3\xa4\xc3\xa4ss\xc3\xa4 Tylypahkan tytt\xc3\xb6jen vessassa. Nimens\xc3\xa4 mukaan h\xc3\xa4n murjottaa, valittaa ja nyyhkii, mink\xc3\xa4 takia kukaan ei k\xc3\xa4yt\xc3\xa4 kyseist\xc3\xa4 vessaa. Murjottava Myrtti on ihastunut Harry Potteriin. Myrtill\xc3\xa4 on silm\xc3\xa4lasit ja n\xc3\xa4ppyj\xc3\xa4._NEWLINE_Myrtti oli onneton j\xc3\xa4stisyntyinen noitatytt\xc3\xb6, joka opiskeli Tylypahkassa. Kouluaikoinaan Myrtti vet\xc3\xa4ytyi usein vessaan itkem\xc3\xa4\xc3\xa4n piiloon muiden katseilta ja sattumoisin juuri h\xc3\xa4nen vessassaan on salaisuuksien kammion salainen sis\xc3\xa4\xc3\xa4nk\xc3\xa4ynti. Kerran h\xc3\xa4n piileskeli siell\xc3\xa4 kiusaajiaan ja joutui basiliskin tappavan katseen uhriksi. H\xc3\xa4n palasi kouluun kummituksena kostaakseen kiusaajilleen, kunnes h\xc3\xa4n lopulta joutui lopettamaan sen. H\xc3\xa4n on asunut siit\xc3\xa4 l\xc3\xa4htien vessassa, jossa kuoli._NEWLINE_Myrtti on ainoa salaisuuksien kammion hirvi\xc3\xb6n tappama henkil\xc3\xb6. Harryn toisena kouluvuonna tulee kuluneeksi 50 vuotta siit\xc3\xa4, kun nuori lordi Voldemort vapautti salaisuuksien kammiossa asustavan hirvi\xc3\xb6n, j\xc3\xa4ttikokoisen basiliskin, jonka teht\xc3\xa4v\xc3\xa4n\xc3\xa4 oli puhdistaa koulu j\xc3\xa4stisyntyisist\xc3\xa4. _NEWLINE_Teoksessa Harry Potter ja liekehtiv\xc3\xa4 pikari Myrtti auttaa Kolmivelhoturnajaisiin osallistuvaa Harrya kertomalla kuinka toisessa koetuksessa tarvittava kultaisen munan viestin voi kuunnella. Kirjasta tehdyss\xc3\xa4 elokuvassa Myrtti kiusaa Harrya kiehn\xc3\xa4\xc3\xa4m\xc3\xa4ll\xc3\xa4 altaassa t\xc3\xa4m\xc3\xa4n kyljess\xc3\xa4._NEWLINE_Kirjassa Harry Potter ja puoliverinen prinssi Myrtti lohduttaa Draco Malfoyta, joka murehtii vessassa lordi Voldemortin h\xc3\xa4nelle antamaa teht\xc3\xa4v\xc3\xa4\xc3\xa4._NEWLINE_Myrtti esiintyy my\xc3\xb6s Mika Launiksen piirt\xc3\xa4m\xc3\xa4ss\xc3\xa4 Harry Potter ja liekehtiv\xc3\xa4 pikari -kirjan suomenkielisen painoksen kannessa: h\xc3\xa4n pitelee kustannusyhti\xc3\xb6n kyltti\xc3\xa4 vasemmassa alakulmassa._NEWLINE_Harry Potter ja kirottu lapsi n\xc3\xa4ytelm\xc3\xa4ss\xc3\xa4 Myrtti neuvoo Albukselle ja Scorpiukselle salaisen tien j\xc3\xa4rveen jota kautta h\xc3\xa4n itsekin kulki turnajaisten aikaan.\n_START_SECTION_\nRiesu\n_START_PARAGRAPH_\nRiesu (engl. Peeves) on r\xc3\xa4yh\xc3\xa4henki, joka tekee kepposia ja aiheuttaa sekasortoa Tylypahkassa. Riesu on ollut Tylypahkassa sen perustamisesta l\xc3\xa4htien eli vuodesta 993 saakka. Riesun suosikkeja ovat \xe2\x80\x9dekaluokan enkelit\xe2\x80\x9d, mutta my\xc3\xb6s vanhemmat oppilaat saavat osansa sen kepposista. Tylypahkan vahtimestari Argus Voro onkin usein hakenut lupaa r\xc3\xa4yh\xc3\xa4nhengen karkottamiseen koulusta. Riesua hyljeksit\xc3\xa4\xc3\xa4n usein muiden haamujen keskuudessa ja ainoa haamu, jota Riesu todellakin pelk\xc3\xa4\xc3\xa4 tai kunnioittaa, on Luihuisen tuvan kotikummitus Verinen Paroni. Riesu on perikuva jokerista. Riesu sanoo Harrya Potaksi. Harryn toisena kouluvuonna Riesu hajotti H\xc3\xa4ivytyskaapin, mist\xc3\xa4 Voro raivostui. Kolmantena vuonna Riesu yritti tukkia oven avaimenrei\xc3\xa4n purukumilla ja pilkkasi Lupinia, kunnes Lupin loitsi purukumin lent\xc3\xa4m\xc3\xa4\xc3\xa4n Riesun nen\xc3\xa4\xc3\xa4n. Nelj\xc3\xa4nten\xc3\xa4 vuonna Riesu heitti vesi-ilmapalloja oppilaiden niskaan heid\xc3\xa4n saapuessa Tylypahkaan._NEWLINE__NEWLINE_Erityisen riehunnan Riesu aloittaa Fred ja George Weasleyn yllytyksest\xc3\xa4 poikien paetessa Tylypahkasta jouduttuaan lopullisesti vihoihin Pimennon kanssa: _NEWLINE__NEWLINE_\xc2\xbbN\xc3\xa4yt\xc3\xa4 tuolle taivaan merkit meid\xc3\xa4n puolesta, Riesu!\xc2\xbb _NEWLINE_ Riesu ajoikin lukuvuoden lopussa Pimennon pois linnasta hutkimalla t\xc3\xa4t\xc3\xa4 McGarmiwan k\xc3\xa4velykepill\xc3\xa4. Kuudentena vuonna Riesu irvaili Harrylle t\xc3\xa4m\xc3\xa4n pyydetty\xc3\xa4 Lunaa mukaansa Kuhnusarvion juhliin. Harry my\xc3\xb6hemmin k\xc3\xa4ytti kielilukkoloitsua Riesuun vaimentaakseen t\xc3\xa4m\xc3\xa4n._NEWLINE_My\xc3\xb6hemmin Tylypahkan taistelussa Riesu osoittautuu yhdeksi parhaimmista aseista torjumaan kuolonsy\xc3\xb6ji\xc3\xa4: se viskoo yrmyliinin palkoja n\xc3\xa4iden niskaan ja v\xc3\xa4h\xc3\xa4t v\xc3\xa4litt\xc3\xa4\xc3\xa4 tappokirouksista joita suorastaan satelee sit\xc3\xa4 kohti, koska kiroukset eiv\xc3\xa4t tepsi h\xc3\xa4neen. Harryn kukistettua Voldemortin Riesu lauloi ylistyslaulun Harrysta.\n_START_SECTION_\nBasiliski\n_START_PARAGRAPH_\nBasiliski on  H\xc3\xa4m\xc3\xa4k\xc3\xa4kin mukaan linnassa syntynyt hirvi\xc3\xb6, jota h\xc3\xa4m\xc3\xa4h\xc3\xa4kit pelk\xc3\xa4\xc3\xa4v\xc3\xa4t. Salazar Luihuisen rakentamaa salaisuuksien kammiota kutsutaan hirvi\xc3\xb6n kodiksi. Suuri, k\xc3\xa4\xc3\xa4rmem\xc3\xa4inen basiliski tappaa katseellaan. Jos kuitenkin sattuu n\xc3\xa4kem\xc3\xa4\xc3\xa4n basiliskin katseesta vain heijastuksen (esimerkiksi kameran tai peilin kautta), niin ei kuole vaan kangistuu, josta voi parantua alruunamehun avulla. Luihuisen perillinen Tom Valedro alias lordi Voldemort k\xc3\xa4ytti basiliskia tappamaan j\xc3\xa4stisyntyisi\xc3\xa4 oppilaita avattuaan Salaisuuksien kammion. K\xc3\xa4\xc3\xa4rme tappoi tyt\xc3\xb6n, joka tunnetaan nyky\xc3\xa4\xc3\xa4n kummituksena nimelt\xc3\xa4 Murjottava Myrtti. Kammion avasi uudelleen viisikymment\xc3\xa4 vuotta my\xc3\xb6hemmin Ginny Weasley, joka oli silloin Voldemortin vallan alaisena t\xc3\xa4m\xc3\xa4n kouluaikaisen p\xc3\xa4iv\xc3\xa4kirjan (joka my\xc3\xb6hemmin osoittautui hirnyrkiksi) kautta. Silloin basiliskin ei onnistunut tappaa ket\xc3\xa4\xc3\xa4n; kuusi henkil\xc3\xb6\xc3\xa4 tosin kangistui. Basiliskilla on pitk\xc3\xa4t ter\xc3\xa4v\xc3\xa4t myrkkyhampaat jotka tappavat uhrin parissa minuutissa. Harry Potter tappoi basiliskin lukuvuoden lopussa.'